Foto: Getty Images AQSh davlat kotibi Mayk Pompeoning ma’lum qilishicha, Qo‘shma Shtatlar rahbariyati Shimoliy Koreya bilan muzokaralar jarayoni yakuni sifatida faqat Koreya yarim orolining to‘la va ortga qaytarib bo‘lmas yadrosizlanishiga rozi bo‘ladi. «Biz Shimoliy Koreya bilan diplomatik muloqot orqali erishmoqchi bo‘lgan yakuniy maqsad o‘zgarishsiz qoldi. Koreya yarim orolining butunlay, tekshiriladigan va ortga qaytarilmaydigan yadrosizlanishi - bu AQSh qabul qiladigan yagona yakun», - deya aytib o‘tdi Pompeo jurnalistlar bilan uchrashuvda. Shuningdek, uning umid bildirishicha, sammit kelajakdagi samarali muzokaralar uchun sharoitlar yaratadi. Eslatib o‘tamiz, avvalroq Kim Chen In Trampga taklif bilan chiqqani xabar qilingandi.